यूपीएससी द्वारा हर साल आयोजित की जानी सिविल सेवा परीक्षा (जिसके जरिए आइएएस, आइपीएस, आइएफएस आदि का चयन होता है) का पहला चरण प्रारंभिक परीक्षा है, जो एक तरह से स्क्रीनिंग टेस्ट है। इसमें वस्तुनिष्ठ-बहुविकल्पीय प्रश्नों पर आधारित सामान्य अध्ययन (जीएस) के दो अनिवार्य प्रश्नपत्र होते हैं, जिसमें से सिविल सर्विसेज एप्टीट्यूड टेस्ट (सीसैट) पर आधारित दूसरा प्रश्नपत्र सिर्फ क्वालिफाइंग है यानी कम से कम 33 फीसदी अंक पाने वाले अभ्यर्थी इसमें पास माने जाएंगे। जीएस के पहले पेपर में करेंट इवेंट, ज्योग्राफी (भारत एवं विश्व), भारत का इतिहास व स्वतंत्रता आंदोलन, इंडियन पॉलिटी, जनरल साइंस, इकोनॉमी आदि पर आधारित प्रश्न पूछे जाते हैं। प्रिलिम्स क्वालिफाई करने के वाले अभ्यर्थियों को निबंधात्मक प्रकृति की मुख्य परीक्षा के लिए अलग से आवेदन करना होता है। इस परीक्षा, विषयों और उनके सिलेबस के बारे में विस्तार से जानने के लिए यूपीएससी की वेबसाइट देख सकते हैं।